L 12/2
ET
Euroopa Liidu Teataja
19.1.2022
(5)
Delegeeritud määruse (EL) 2019/934 I lisa A osa tabeli 1 punktis 1 esitatud õhustamise või hapnikuga küllastamise praegu lubatud tingimused ja piirangud on liiga ranged, kuna nendega on lubatud kasutada ainult gaasilist hapnikku.
Selle asemel tuleks neis viidata asjaomastele Rahvusvahelise Viinamarja- ja Veiniorganisatsiooni toimikutele 2.1.1 ja 3.5.5, milles on lubatud kasutada nii hapnikku kui ka õhku.
(6)
Terviklikkuse huvides tuleks delegeeritud määruse (EL) 2019/934 I lisa A osa tabeli 1 reas 2 esitatud termilise töötlemise kasutustingimustes ja piirangutes viidata Rahvusvahelise Viinamarja- ja Veiniorganisatsiooni toimikutele, mis on seotud termilise töötlemisega, nimelt toimikutele 2.3.6, 2.3.9, 3.5.4 ja 3.5.10.
(7)
Kuigi Rahvusvaheline Viinamarja- ja Veiniorganisatsioon on külmtöötluse heaks kiitnud, ei ole seda delegeeritud määruse (EL) 2019/934 I lisa A osa tabelisse 1 kantud.
Võttes arvesse külmtöötluse tähtsust veinivalmistamisel, tuleks teatavatel tingimustel lubada selle kasutamist ja lisada kõnealusesse tabelisse uus rida.
(8)
Selguse huvides on asjakohane täpsustada, millised inertsed filtrimisained on lubatud vastavalt delegeeritud määruse (EL) 2019/934 I lisa A osa tabeli 1 reale 3, viidates asjaomastele Rahvusvahelise Viinamarja- ja Veiniorganisatsiooni toimikutele, nimelt toimikutele 2.1.11, 2.1.11.1, 3.2.2 ja 3.2.2.1.
(9)
Delegeeritud määruse (EL) 2019/934 I lisa A osa tabeli 1 reas 5 tuleks järjepidevuse huvides jätta 2. veerust välja teave selliste veinitoodete kategooriate kohta, mille tootmisel võib vääveldioksiidi kõrvaldada füüsikaliste protsesside abil, ning lisada see kõnealuse tabeli uude 3. veergu.
(10)
Komisjoni delegeeritud määruse (EL) 2018/273 (3) artiklis 29 on sätestatud, et mitmed töötlusviisid tuleb kanda määruse (EL) nr 1308/2013 artikli 147 lõikes 2 osutatud registrisse.
Seda nõuet on nimetatud delegeeritud määruse (EL) 2019/934 I lisa A osa tabeli 1 mõnes asjakohases reas, kuid mitte kõigis, ning kõnealuse määruse I lisa mõnes liites.
Selleks et parandada delegeeritud määruse (EL) 2019/934 järjepidevust, tuleks sellele nõudele osutada kõigis tabeli 1 asjakohastes ridades ja lisada nõue puuduvatesse kohtadesse ning kanda see vajaduse korral liidetest üle I lisasse.
Nõue puudutab I lisa tabeli 1 ridade 6, 10, 11, 12, 16, 17 ja 18 2. veergu ning I lisa 5., 7., 8. ja 10. liidet.
(11)
Määruse (EL) nr 1308/2013 VIII lisa I osa B jao punkti 1 alapunktides b ja c on osutatud võimalusele suurendada viinamarjavirde ja veini naturaalset alkoholisisaldust osalise kontsentreerimise teel.
Seda veinivalmistusviisi ei ole delegeeritud määruse (EL) 2019/934 I lisa A osa tabelisse 1 kantud.
Seepärast tuleks see heaks kiita ja lisada kõnealusesse tabelisse uus rida.
(12)
Resolutsiooniga OIV-OENO 594A-2019 on kehtestatud uus veinivalmistustava, nimelt viinamarjades ja viinamarja­ virretes neile omaste mikroorganismide sisalduse vähendamine tsüklilise kõrgrõhuprotsessi abil.
Seepärast tuleks delegeeritud määruse (EL) 2019/934 I lisa A osa tabelisse 1 lisada uus rida.
(13)
Resolutsiooniga OIV-OENO 594B-2020 on kehtestatud uus veinivalmistustava, nimelt looduslike mikroorganismide kõrvaldamine viinamarjavirretest pideva kõrgrõhuprotsessi abil.
Seepärast tuleks delegeeritud määruse (EL) 2019/934 I lisa A osa tabelisse 1 lisada uus rida.
(14)
Resolutsiooniga OIV-OENO 616-2019 on kehtestatud uus veinivalmistustava, nimelt purustatud viinamarjade töötlemine ultraheliga nendes sisalduvate ühendite ekstraheerimiseks.
Seepärast tuleks delegeeritud määruse (EL) 2019/934 I lisa A osa tabelisse 1 lisada uus rida.
(3) Komisjoni 11. detsembri 2017. aasta delegeeritud määrus (EL) 2018/273, millega täiendatakse Euroopa Parlamendi ja nõukogu määrust (EL) nr 1308/2013 viinapuude istutuseks antavate lubade süsteemi, istandusregistri, saatedokumentide ja sertifitseerimise, sissetulevate ja väljaminevate kaupade registri, kohustuslike deklaratsioonide, teavituste ja teabe avaldamise osas, millega täiendatakse Euroopa Parlamendi ja nõukogu määrust (EL) nr 1306/2013 asjakohase kontrolli ja karistuste osas ning millega muudetakse komisjoni määrusi (EÜ) nr 555/2008, (EÜ) nr 606/2009 ja (EÜ) nr 607/2009 ning tunnistatakse kehtetuks komisjoni määrus (EÜ) nr 436/2009 ja komisjoni delegeeritud määrus (EL) 2015/560 (ELT L 58, 28.2.2018, lk 1).